钦定古今图书集成/明伦汇编/官常典/第647卷 > 王锐
## 钦定古今图书集成/明伦汇编/官常典/第647卷 > 王锐

按《苏州府志》：“锐字允威，建安人。洪武中，以进士知山
东之新城。内艰。服除，调补崇明，审验人户，类分上中
下，三甲凡等，仍为县《区图》三册，定其徭役贡赋之法。
庠士素乏科第，选敏者置后堂，政少闲，辄入与讲绎
经义，窜改程业。士以锐治《易》，往往改业，自是科第相
望。天旱蝻生，耆老请事，符醮以祈。锐曰：‘非儒者事，可
祭八蜡之神’。”乃斋沐，自制文，率僚属祭之。其日即雨，
三日乃已，遂为有年。叶文庄公盛为传，刻石。累官副
都御史。